Diari Oficial de la Generalitat Valenciana


Sumari del DOGV 4784, del 28-06-2004 (2004/5941)

ORDE de 26 de maig de 2004 de la Conselleria de Justícia i Administracions Públiques, per la qual s'aprova la classificació en classe segona del lloc de vicesecretaria i en classe primera del lloc de viceintervenció de l'Ajuntament de Benicàssim.
------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4784

Data del DOGV
:   28-06-2004

Secció del DOGV
:   II. AUTORITATS I PERSONAL - A) PLANTILLES ORGÀNIQUES I RELACIONS DE LLOCS DE TREBALL

Número del document
:   2004/5941


Data del document
:   26-05-2004

Organisme emissor
:   Conselleria de Justícia i Administracions Públiques

Tipus de document
:   Ordre

Descriptors 

:   * Benicàssim
    * qualificació del personal
    * comptable
    * professió administrativa
    * administració local

ORDE de 26 de maig de 2004, de la Conselleria de Justícia i Administracions Públiques, per la qual s'aprova la classificació en classe segona del lloc de vicesecretaria i en classe primera del lloc de viceintervenció de l'Ajuntament de Benicàssim. [2004/X5941]
  
El Ple de l'Ajuntament de Benicàssim, en la sessió del dia 22 de desembre de 2003, va acordar modificar la plantilla de personal, amb la creació d'un lloc de treball de vicesecretaria per a l'exercici de funcions de col·laboració immediata a les de secretaria.
  
En el mateix Acord Plenari se sol·licita a esta Conselleria de Justícia i Administracions Públiques la classificació de l'esmentat lloc de treball en classe segona, reservada la seua provisió a funcionaris d'administració local, amb habilitació de caràcter nacional, de la subescala de secretaria, categoria d'entrada.
  
Així mateix, se sol·licita la modificació de la classificació de lloc de viceinterventor, que passa de categoria d'entrada a superior.
  
Consta en l'expedient el certificat expedit per la Secretaria General de la Corporació, acreditatiu de l'aprovació de la plantilla, i la seua publicació en el Butlletí Oficial de la Província núm. 8, de 17 de gener.
  
Vist el que disposa l'article 2 del Reial Decret 1.732/1994, de 29 de juliol, en l'apartat b) del qual, disposa que les secretaries de classe segona estan reservades a funcionaris pertanyents a la subescala de secretaria, categoria d'entrada, sense perjudici del que preveu la disposició transitòria primera 2 b) del Reial Decret 1.174/1987, de 18 de setembre, i en l'apartat d) que les intervencions de classe primera estan reservades a funcionaris pertanyents a la subescala d'Intervenció Tresoreria, categoria superior, sense perjudici del que preveu la disposició transitòria primera 2 e), del Reial Decret 1.174/1987, de 18 de setembre.
  
Per tant, i en ús de les competències atribuïdes pels articles 2.2 a) i 6.2 del Decret 159/1997, de 29 d'abril, del Govern Valencià, pel qual s'aprova el Reglament Regulador de les Competències de la Generalitat Valenciana, relatives als funcionaris d'administració local amb habilitació de caràcter nacional,
  
ORDENE
  
Primer
  
Classificar el lloc de treball de vicesecretaria de l'Ajuntament de Benicàssim en secretaria de classe segona, i queda reservat a funcionaris d'administració local, amb habilitació de caràcter nacional, pertanyents a la subescala de secretaria, categoria d'entrada, sense perjudici del que preveu la disposició transitòria primera 2 b) del Reial Decret 1.174/1987, de 18 de setembre.
  
Segon
  
Classificar el lloc de treball de viceinterventor de l'Ajuntament de Benicàssim en intervenció de classe primera, que queda reservat a funcionaris amb habilitació de caràcter nacional pertanyents a la subescala d'Intervenció Tresoreria, categoria superior, sense perjudici del que preveu la disposició transitòria primera 2 e) del Reial Decret 1.174/1987, de 18 de setembre.
  
Tercer
  
La modificació de la classificació d'este lloc de treball no afectarà la destinació de qui l'estiguera exercint amb caràcter definitiu.
  
Contra esta orde es podrà interposar recurs contenciós administratiu davant el Jutjat Contenciós Administratiu de València o davant el jutjat contenciós administratiu, en la circumscripció del qual tinga el demandant el seu domicili, en el termini de dos mesos, comptadors des de l'endemà de la publicació. Tot això de conformitat amb el que establixen els articles 116 i 117 de la Llei 30/1992, de 26 de novembre, del Règim Jurídic de les Administracions Publiques i del Procediment Administratiu Comú, i els articles 8 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjudici que s'utilitze qualsevol altra via que es considere oportuna.
  
València, 26 de maig de 2004
  
El conseller de Justícia i Administracions Públiques,